**Respir parfumul tău**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Respir parfumul dimineţii, cu nesaţ,

Minţindu-mă că încă eşti cu mine,

Deşi iubirea noastră-i amintire

Pe care nu ştiu de mai dai vreun sfanţ.

Încerc să mă încarc din nou cu prospeţime

Şi unei existenţe-anoste să-i dau sens,

Chiar dacă nu voi mai trăi intens,

Ca în acele preafrumoase zile.

Cu ochii-nchişi ‘mi-nchipui că aici te am

Şi inspirând în zori parfum de iasomie

Parcă prezenţa ta e mult mai vie,

Deşi noi nu ne-am mai văzut de-un an…

Ce vrajă ar trebui acum să fac

Şi ce cuvinte magice, rostite,

Ar re-noda acele jurăminte

Rostite-n urmă cu un sfert de veac?